સૌરાષ્ટ્રના કેટલાંક વિસ્તારોમાં પ્રિમોન્સુન એકેટિવિટી અંતર્ગત વરસાદી ઝાપટાં પડતાં વાતાવરણમાં ઠંડક પ્રસરી ગઈ હતી અને અસહ્ય ગરમીથી લોકોએ રાહત મેળવી હતી. તો બીજી તરફ કમોસમી ઝાપટા પડતાં ચોમાસું ખેંચાશે તે બીકે ખેડૂતોમાં ચિંતાનું મોજું ફરી વળ્યું હતું. એક તરફ રાજ્યમાં ભારે ગરમી સાથે તાપમાનનો પારો 45થી 46 ડિગ્રી પર પહોંચી ગયો છે. ત્યારે અમરેલી અને ગીર સોમનાથ પંથકમાં વરસાદી માહોલ છવાયો છે.